open-index/open-wikipedia-markdown huggingface dataset:
Aleksei Bezgodov

**Aleksei Mihhailovitš Bezgodov** (vene keeles Алексей Михайлович Безгодов; sündinud 30. juunil 1969 Irbitski rajoonis Sverdlovski oblastis) on vene maletaja ja maleliteraat, rahvusvaheline suurmeister (1999). 

Bezgodov võitis 1993. aastal Tjumenis peetud Venemaa Föderatsiooni teised malemeistrivõistlused. Venemaa meistrivõistlustel 1999. aastal Moskvas võitis hõbemedali ja 2001. aastal Elistas jagas 4.–20. kohta.

2013. aastal võttis ta osa kiir- ja välkmale maailmameistrivõistlustest Hantõ-Mansiiskis, kus tuli kiirmales 58 osavõtja seas 40. ja välkmales 60 osavõtja seas 39. kohale.

## Välislingid
*Aleksei Bezgodov FIDE andmebaasis
Ilmar Raua mälestusturniir

**Ilmar Raua mälestusturniir males** on Viljandis Ilmar Raua mälestuseks korraldatav malevõistlus, pikima traditsiooniga maleturniir Eestis.

Mälestusturniiri eesmärgiks on meenutada Viljandist pärit maletajat, kahekordset Eesti meistrit ja 1939. aastal Buenos Airese maleolümpial Eesti võistkonnas kolmanda koha saavutanud maleolümpiameeskonna liiget Ilmar Rauda (1913–1941). 

Esimest korda korraldati Raua mälestusturniir 1966. aastal. Esimesele turniirile kogunesid ainuüksi kohalikud ja Jõgeva maletajad. Esimese meistrina tegi 1968. aastal kaasa Endel Kuuskmaa. Väljastpoolt vabariiki olid esimesed külalismängijad Riia maletajad.

1972. aastal peeti peaturniir (Mihhail Tali, Aleksei Suetini ja Mark Dvoretski osavõtul) ning vähem tugevatele maletajatele nn kõrvalturniir.

1986. aastal võitis turniiri Gata Kamski, hilisem FIDE MM-i finalist.

2013. aastal peeti Ilmar Raua sajandale sünniaastapäevale pühendatud 70 osavõtjaga rahvusvaheline turniir Šveitsi süsteemis. Esikohta jagasid Uladzislaŭ Kavaljoŭ ja Mikael Agopov.

2018. aastal 52. Ilmar Raua mälestusturniiri raames peeti kaks turniiri: kiirturniir 6.–7. juulil ja välkturniir 8. juulil. Kiirturniir mängiti *play-off* süsteemis, millele lisandus Šveitsi süsteemis turniir (*play-off*-ist väljalangenutele). Välkturniiril mängiti 11 topeltvooru.

## Mälestusturniiri võitjaid
Külalismängijatest on turniiri võitnud teiste seas Juzefs Petkēvičs (1971), Mark Dvoretski (1972), Dmitri Gurevitš (1977), Gata Kamski (1986), Denõss Kovaljov (2000), Normunds Miezis (2010), Jaan Ehlvest (2012), Uladzislaŭ Kavaljoŭ (2013), Aliaksiej Aliaksandraŭ (2014, 2016), Arturs Neikšāns (2015), Alexéi Shírov (2017, 2018, 2019) ja Toivo Keinänen (2023).

## Vaata ka
*2022. aasta Ilmar Raua mälestusturniir


Fail: Dvoretsky_Mark.jpg|Mark Dvoretski, võitja (1972) 
Fail: GurevichD.jpg |Dmitri Gurevitš, võitja (1977) 
Fail: Kamskiy.jpg |Gata Kamski, võitja (1986) 
Fail: Miezis_rd6_4thEUIO.JPG|Normunds Miezis, võitja (2010) 
Fail: Jaan Ehlvest.jpg|Jaan Ehlvest, võitja (2012) 
Fail: Vladislav Kovalev 2012.jpg|Uladzislaŭ Kavaljoŭ, võitja (2013) 
Fail: Aleksej_Aleksandrov_2009.jpg |Aliaksiej Aliaksandraŭ, võitja (2014, 2016) 
Fail: Arturs neiksans 2019.jpg|Arturs Neikšāns, võitja (2015) 
Fail: Shirov Alexei.jpg |Alexéi Shírov, võitja (2017–2019) 


Eesti maletajaist on esikohale tulnud või esikohta jaganud teiste seas Jaan Ehlvest (1979), Hillar Kärner (1980, 1982, 1999, 2000), Lembit Oll (1981), Olav Sepp (1991), Riho Liiva (1993), Sergei Zjukin (1995, 1996, 1999), Kaido Külaots (1996, 2004, 2011), Juri Krupenski (1999, 2001), Meelis Kanep (2000, 2001, 2004, 2005, 2009), Ülar Lauk (2000, 2002, 2006), Andrei Šiškov (2000), Tarvo Seeman (2003, 2007) ja Igor Švõrjov (2008).

## Viited

## Välislingid
*Ilmar Raua mälestusturniiride võitjad 1966–2018. eestimale.ee
John Henry Newman

**John Henry Newman** (21. veebruar 1801 – 11. august 1890) oli inglise teoloog ja luuletaja, algselt anglikaani kiriku preester ning hiljem roomakatoliku kiriku vaimulik ja kardinal, kes mängis olulist rolli 19. sajandi Suurbritannia religiooniloos.

Olles algselt Oxfordi Ülikooli akadeemik ja evangeelse Inglismaa Kiriku preester, hakkas Newman hiljem huvituma anglikanismi kõrgkiriku traditsioonist. Temast kujunes mõjuka ja vastuolulise Oxfordi liikumise juhtfiguur. Liikumine taotles Inglismaa Kiriku naasmist mitmete Inglise reformatsiooni käigus kaotatud katoliiklike tõekspidamiste ja liturgia juurde. 1845. aastal lahkus Newman Oxfordi Ülikoolist ja mõnede (kuigi mitte kõigi) oma järgijatega Inglismaa Kirikust ning hakkas katoliiklaseks. Ta pühitseti preestriks ja jätkas Birminghamis tegevust vaimulikuna. 1879. aastal nimetas paavst Leo XIII ta kardinaliks, tunnustamaks tema tööd katoliku kiriku arengusse Inglismaal.

Ta oli ka märkimisväärne kirjandustegelane. Tema tuntuimate teoste hulka kuuluvad 90-osaline teoloogiline traktaat "Tracts for the Times" (1833–1841), autobiograafia "Apologia Pro Vita Sua" (1865–1866), usufilosoofiat käsitlev "Grammar of Assent" (1870) ja luuletus "The Dream of Gerontius", mille viisistas 1900. aastal inglise helilooja Edward Elgar. Ta kirjutas ka hümnid "Lead, Kindly Light" ja "Praise to the Holiest in the Height".

19. septembril 2010 kuulutas paavst Benedictus XVI oma Suurbritannia visiidi käigus Newmani õndsaks. 12. veebruaril 2019 kinnitas paavst Franciscus Newmani kanoniseerimise ja 13. oktoobril 2019 kuulutas ta pühakuks.

## Viited

## Välislingid

*Elulugu. (inglise keeles)
* John Henry Newmani teosed Project Gutenbergis (inglise keeles)
Czerwionka-Leszczyny

**Czerwionka-Leszczyny** on linn Poolas Sileesia vojevoodkonnas Rybniki maakonnas, Czerwionka-Leszczyny valla halduskeskus. Czerwionka-Leszczyny asub Rybnikist umbes 11 km kirdes ja Katowice kesklinnast ligikaudu 28 km lääneedelas.

Czerwionka ja Leszczyny said linnaõigused 1962. aastal. 1975. aastal liideti Czerwionka Leszczyny linnaga. Praeguse nime sai linn 1991. aastal.

## Viited
Riiklik Ookeani- ja Atmosfäärivalitsus

**Riiklik Ookeani- ja Atmosfäärivalitsus** (inglise keeles *National Oceanic and Atmospheric Administration*; **NOAA**) on Ameerika Ühendriikide Kaubandusministeeriumi haldusalas tegutsev ookeanide, peamiste veeteede ja atmosfääri olukorra uurimisele keskenduv teadusasutus.

NOAA omanduses on allveelabor Aquarius Reef Base, mis asub Florida rannikuvetes ookeanipõhjas ja mida haldab Florida Rahvusvaheline Ülikool. 

## Viited

## Välislingid

* Ametlik koduleht
Vieux-Reng

**Vieux-Reng** on vald Põhja-Prantsusmaal Nordi departemangus Maubeuge'i kantonis.

Selle naaberküla teisel pool piiri Belgias kutsutakse Grand-Reng.

## Viited
Austraalia lahtiste tennisemeistrivõistluste meeste paarismängu võitjate nimekiri

Põhiartikkel: Austraalia lahtised meistrivõistlused tennises
See on kõikehõlmav nimekiri kõigist meeste paarismängu finaalidest koos Australian Openi tenniseturniiri meistritega. 

## Meeste paarismängu finaalid

	
## Vaata ka

**Austraalia lahtiste tennisemeistrivõistluste muud võistlused:**
* Austraalia lahtiste tennisemeistrivõistluste meeste üksikmängu võitjate nimekiri
* Austraalia lahtiste tennisemeistrivõistluste naiste üksikmängu võitjate nimekiri
* Austraalia lahtiste tennisemeistrivõistluste naiste paarismängu võitjate nimekiri
* Austraalia lahtiste tennisemeistrivõistluste segapaarismängu võitjate nimekiri

**Suure slämmi turniiride meeste paarismängu võitjate nimekirjad**
* Prantsusmaa lahtiste tennisemeistrivõistluste meeste paarismängu võitjate nimekiri
* Wimbledoni tenniseturniiri meeste paarismängu võitjate nimekiri
* USA lahtiste tennisemeistrivõistluste meeste paarismängu võitjate nimekiri

## Välislingid
*Meeste paarismängu tulemused Australian Openi kodulehel
Koniecpol

**Koniecpol** on linn Poolas Sileesia vojevoodkonnas Częstochowa maakonnas, Koniecpoli valla halduskeskus. Koniecpol asub Pilica jõe ääres, Częstochowa kesklinnast umbes 40 km idas.

Koniecpol sai linnaõigused 1443. aastal. Kolmanda Poola jagamise tulemusel läks Szczuczyn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Ostrów 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Koniecpol kaotas linnaõigused 1870. aastal. Raudteeühendus oli Koniecpolil alates 1903. aastast. 1927. aastal sai Koniecpol linnaõigused tagasi.

## Viited
Skwierzyna

**Skwierzyna** (saksa *Schwerin an der Warthe*) on linn Poolas Lubuszi vojevoodkonnas Międzyrzeczi maakonnas, Skwierzyna valla halduskeskus. Skwierzyna asub Warta jõe kaldal, Międzyrzeczist umbes 18 km põhjas ja Gorzów Wielkopolskist ligikaudu 24 km kagus.

Skwierzyna sai linnaõigused enne 1295. aastat. Teise Poola jagamise tulemusel läks linn 1793. aastal Preisi kuningriigi võimu alla. Lühikest aega oli Skwierzyna Varssavi hertsogiriigi koosseisus aastatel 1807–1815. Tagasi Poolale läks linn 1945. aastal.

## Viited
Vassili Garbuzov

**Vassili Garbuzov** (vene keeles *Василий Фёдорович Гарбузов*; 3. juuli (vkj 20. juuni) 1911 Belgorod – 12. november 1985 Moskva) oli Nõukogude Liidu riigitegelane.

Vassili Garbuzov oli pärit töölisperekonnast. Vabrikukooli lõpetamise järel töötas ta alates 1925. aastast Harkovis saeveskis puusepana. 1933. aastal lõpetas ta Harkovi Finants-Majandusinstituudi ja aspirantuuri samas õppeasutuses 1936. aastal. Seejärel töötas samas õppeasutuses õppejõuna, kateedrijuhataja kohusetäitjana ja teaduskonna dekaanina. Majandusteaduste kandidaat alates 1939. aastast, dotsent alates 1940. aastast. Üleliidulisse Kommunistlikku (bolševike) Parteisse astus 1939. aastal. 1941–1943 töötas ta Kirgiisi NSV rahanduse rahvakomissariaadis. 1943. aastal oli ta Nõukogude Liidu rahanduse rahvakomissariaadi sekretariaadi konsultant. Seejärel töötas Garbuzov Kiievi Finants-Majandusinstituudis, kus oli aastatel 1944–1953 direktor ja 1944–1950 poliitökonoomia kateedri juhataja. Lisaks oli ta aastatel 1950–1952 Ukraina NSV Riigiplaani esimees ja aastatel 1952–1953 esimehe asetäitja. 1953–1960 oli ta Nõukogude Liidu rahandusministri esimene asetäitja.

Vassili Garbuzov oli alates 16. maist 1960 kuni 12. novembrini 1985 Nõukogude Liidu rahandusminister.

## Viited
Szczekociny

**Szczekociny** on linn Poolas Sileesia vojevoodkonnas Zawiercie maakonnas, Szczekociny valla halduskeskus. Szczekociny asub Pilica jõe ääres, Zawierciest umbes 32 km idakirdes.

Szczekociny sai linnaõigused 1398. aastal. Kolmanda Poola jagamise tulemusel läks Szczekociny 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Szczekociny 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Szczekociny linnaõigused, kuid sai need 1923. aastal tagasi.

6. juunil 1794 toimus linna lähedal Szczekociny lahing, milles Tadeusz Kościuszko juhitud Poola vägi sai Preisi-Vene vägedelt lüüa.

## Viited
Sulechów

**Sulechów** (saksa *Züllichau*) on linn Poolas Lubuszi vojevoodkonnas Zielona Góra maakonnas, Sulechówi valla halduskeskus. Sulechów asub Zielona Góra kesklinnast umbes 18 km kirdes.

Sulechów sai linnaõigused millalgi aastatel 1312–1319. Kuni 1945. aastani oli linn Saksamaa koosseisus.

Sulechówis on sündinud kirjanik Olga Tokarczuk.

## Viited
Nimi

**Nimi** on nomineeriv ökonoomne keelend, mida kasutatakse ühe isendi temasarnaste liigikaaslaste seast eristamiseks. Nimeobjektide järgi jagunevad nimed elusolendite nimedeks ja elutute asjade nimedeks.

Elusolendite nimed jagunevad isikunimedeks ehk antroponüümideks (sh eesnimed, lisanimed, perekonnanimed), loomanimedeks ehk zoonüümideks ja mütoloogilisteks nimedeks (sh jumalusnimed ja vaimunimed).

Elutute asjade nimede seas on näiteks kohanimed, kosmosnimed ja asjanimed.

Nimesid, nende kasutust, nende süsteemi ja tekitamise viise ehk nimemoodustust uurib nimeteadus ehk onomastika.

Struktuurivõõruse põhjal jagatakse nimed omanimedeks, laennimedeks, võõrnimedeks ja tsitaatnimedeks.

## Vaata ka

*Pärisnimi
*Üldnimi

## Viited
Kirss (perekonnanimi)

**Kirss** on eesti perekonnanimi.

2020. aasta 1. jaanuari seisuga oli Eestis perekonnanimi Kirss 512 inimesel: 198 mehel ja 231 naisel. Perekonnanimede levikult oli Kirss meeste puhul 300. ja naiste puhul 270. kohal. Levinuim oli see Hiiu maakonnas, kus sellenimelisi oli maakonna 10 000 elaniku kohta 16,92.

## Nime kandjaid
*Argo Kirss, Eesti poliitik ja õpetaja (1969–)
*Emmanuel Kirss, eesti õigeusu vaimulik (1923–2017)
*Odette Kirss, eesti muuseumitöötaja ja koduloolane (1934–)
*Peeter Kirss, eesti laulja (1959–)
*Peeter Kirss, eesti laskesuusataja (1990–)
*Robert Kirss, eesti jalgpallur (1994–)
*Tiina Kirss, eesti kirjandusteadlane ja õppejõud (1957–)
*Toomas Kirss, eesti filmilavastaja ja produtsent (1958–2022)
*Valeri Kirss, missivõistluste korraldaja (1945–)
*...

## Viited
Kokk (perekonnanimi)

**Kokk** on eesti perekonnanimi.

2020. aasta 1. jaanuari seisuga oli Eestis perekonnanimi Kokk 557 inimesel: 264 mehel ja 293 naisel. Perekonnanimede levikult oli Kokk nii meeste kui naiste puhul 181. kohal. Levinuim oli see Saare maakonnas, kus sellenimelisi oli maakonna 10 000 elaniku kohta 11,93.

## Nime kandjaid
*Aavo Kokk, eesti ajakirjanik (1964–)
*Aivar Kokk, Eesti ettevõtja ja poliitik (1960–)
*Enn Kokk, eesti päritolu Rootsi poliitik ja ajakirjanik (1937–2019) 
*Jaan Kokk, Eesti advokaat ja poliitik (1903–1942)
*Kaspar Kokk, eesti murdmaasuusataja (1982–)
*Kusti Kokk, eesti haridustegelane (1938–1996)
*Marten Kokk, Eesti riigiametnik (1973–) 
*Otto Kokk, Eesti politseinik (1884–1920)
*Toomas Kokk, eesti arst (1936–)
*Undel Kokk, eesti koorijuht ja pedagoog (1947–) 
*...

## Viited
Kroon (perekonnanimi)

**Kroon** on eesti perekonnanimi.

2020. aasta 1. jaanuari seisuga oli Eestis perekonnanimi Kroon 489 inimesel: 242 mehel ja 247 naisel. Perekonnanimede levikult oli Kroon meeste puhul 211. kohal ja naiste puhul 242. kohal. Levinuim oli see Võru maakonnas, kus sellenimelisi oli maakonna 10 000 elaniku kohta 10,05.

2022. aastal arvati perekonnanimi Kroon levinud nimede sekka, sest selle kandjate arv oli tõusnud üle 500. Seega keelati nimevahetajatel seda endale perekonnanimeks võtta.

## Nime kandjaid
*Kalle Kroon, eesti ajaloolane (1966–)
*Nils Kroon, eesti mäesuusatreener (1975–) 
*Toivo Kroon, Eesti munitsipaalpoliitik (1957–) 
*Tooni Kroon, eesti laulja ja muusikapedagoog (1909–1994)
*...

## Viited
Flines-lez-Raches

**Flines-lez-Raches** on vald Põhja-Prantsusmaal Nordi departemangus Orchies' kantonis.

Seal asus kunagi Flinesi klooster.

## Viited
Jean Echenoz

**Jean Echenoz** (sündinud 26. detsembril 1947 Orange'is) on prantsuse kirjanik.

Ta sündis aastal 1947 Orange'is psühhiaatri perekonnas. Tema lapsepõlv möödus algul Aveyroni departemangus, seejärel Alpes-de-Haute-Provence'i departemangus.

Tema teostest on eesti keeles ilmunud "Je m'en vais" (prantsuse keeles 1999) 2010. aastal pealkirjaga "Ma lähen ära", ilmunud sarjas "Nüüdisromaan", prantsuse keelest tõlkinud Kaja Riesen, ja "Courir" (prantsuse keeles 2008), 2019. aastal pealkirjaga "Jooksja", ilmunud sarjas "Loomingu Raamatukogu", prantsuse keelest tõlkinud Indrek Koff.

## Tunnustus
* 1999 – Goncourti auhind
Strzelce Opolskie

**Strzelce Opolskie** (saksa *Groß Strehlitz*) on linn Poolas Opole vojevoodkonnas, Strzelce Opolskie maakonna ja Strzelce Opolskie valla halduskeskus. Strzelce Opolskie asub Opolest umbes 32 km kagus.

Asulat on esmamainitud 13. sajandil, linnaõigused sai enne 1292. aastat. 19. sajandi teisel poolel arenes linnas tööstus, 1878. aastal sai raudteeühenduse. Rahvahääletuse tulemusel jäi 1921. aastal Saksamaa koosseisu. Alates 1945. aastast kuulub Poolale.

## Viited
Yamagata

**Yamagata** (jaapani 山形) on linn Jaapanis, Yamagata prefektuuri keskus.

2020. aasta alguses oli Yamagatas 248 935 elanikku.

Yamagata tekkis kindluslinnana 16. sajandil. 1889. aastal sai Yamagata tänapäeva linnaõigused. 2001. aastal sai Yamagata erilinna (jaapani 特例市, *tokureishi*) ning 1. aprillil 2019 sai tuumlinna (jaapani 中核市, *chūkakushi*) staatuse.
 
## Viited

## Välislingid
*Yamagata koduleht
Austraalia lahtiste tennisemeistrivõistluste naiste paarismängu võitjate nimekiri

Põhiartikkel: Austraalia lahtised meistrivõistlused tennises

See on nimekiri kõigist Australian Openi naiste paarismänguvõistluse meistritest.

## Naiste paarismängu finaalid

## Vaata ka
* Australian Openi meeste üksikmängu finaalide tulemused
* Australian Openi naiste üksikmängu finaalide tulemused
* Australian Openi meeste paarismängu finaalide tulemused
* Australian Openi segapaarismängu finaalide tulemused

## Välislingid
*Naiste paarismängu tulemused Australian Openi kodulehel
Orchies

**Orchies** (hollandi: *Oorschie*) on vald Põhja-Prantsusmaal Nordi departemangus Orchies' kantonis.

Orchiesi sõpruslinn on Kelso Suurbritannias.

Prantsuse romantiline helilooja Clément Broutin (1851–1889) sündis Orchiesis.

## Viited
Eesti Mõisate Ühendus

**Eesti Mõisate Ühendus** on eramõisate omanikke ühendav vabatahtlik mittetulunduslik organisatsioon. Tema tegevust juhib üldreeglina kolmeks aastaks valitud 5-liikmeline juhtus, kes valib ka Eesti Mõisate Ühenduse esimehe. Praegune Eesti Mõisate Ühenduse esimees on Jaanus Kiili.

Eesti Mõisate Ühendus on 2006. aasta septembrist UEHHA, üle-euroopalise ajalooliste hoonete eraomanike katusorganisatsiooni, liige. 

## Ajalugu
1990. taasavanes eraisikutel võimalus osta avaliku kasutuseta jäänud mõisaid. Osa mõisaid tagastati ka endistele omanikele või nende pärijatele kas tasuta või sümboolse tasu eest. Nii on Eestis taas mõisaomanikuks Wrangellid, Stenbockid, Rosenid, Rammid ja Taubed. Vanale kodumaale on tagasipöördunud ka Stryckid, Bockid (a.d.H Lachmes) jt ajaloolised perekonnad. Mõisaomanike hulk on suurenenud ning jõudnud tänaseks rohkem kui 100 isikuni-perekonnani. Uute eraomanike seas on eestlasi, soomlasi, sakslasi, norralasi, inglasi – traditsiooniliselt on tegu rahvusvahelise seltskonnaga. 

Eramõisate omanike esindajatena kogunes 13. mail 2003 Tallinnas Eesti Kunstiakadeemia Restaureerimiskooli ruumes 12 mõisaomanikku ja mõisahuvilist. Otsustati (taas)luua Eesti Mõisate Ühendus.

Eesti Mõisate Ühenduse asutajaliikmed on:

* Jaanus Kiili
* Imre Sooäär
* Jaan Kriisa
* Leo Aadel
* Trivimi Velliste
* Juhan Maiste
* Ellen Maiste
* Sulo Muldia
* Mart Helme
* Helle-Moonika Helme
* Martin Napa
* Mai-Liis Napa

## Ühendus
Ühenduse tegevuse eesmärgiks on:

* mõisakeskuste taastamisele kaasa aitamine 
* mõisataastajate ja –huviliste ühendamine 
* mõisate, mõisaparkide ja ajaloo tutvustamine 
* Eesti mõisakultuuri arendamine ja propageerimine 
* maa-elu, loodussõbraliku eluviisi propageerimine 

Ühenduse liikmed annavad võimalust mööda oma panuse euroopaliku ühiskonna heasse käekäikku, nad respekteerivad teisi religioosseid või filosoofilisi traditsioone ning tunnustavad end sellise vaimse traditsiooni järgijaks, mis tunnistab isiksuse väärikust ning välistab mistahes intolerantsuse ja selekteerimise. 

Ühenduse liikmed peavad loomulikuks inimõiguste edendamist sõltumata päritolust, sotsiaalsest seisundist ja rassist, mõistavad abielu austusväärsust ja mõttekust, väärtustavad ühiskonna asjades suurema isikliku vastutuse võtmist, kõikide oma kohustuste hoolikat ja omakasupüüdmatut täitmist ning antud sõna pidamist. 

Ühenduse liikmed väärtustavad haridust, pidevat enesetäiendamist ja vaimset ning hingelist valmisolekut täita kodanikukohust oma maa ja rahva ees. 

Ühenduse liikmed hindavad traditsioonilist, kodumaa ja rahva keskset eluviisi, tervislikke eluviise ning elutervet rahvuslikku uhkust.

## Viited
Doktor Harrow

**"Doktor Harrow"** on Austraalia telesari, mille esimene, 10 jaost koosnev hooaeg esilinastus 9. märtsil 2018 ning sarja teine, samuti 10 jaost koosnev hooaeg esilinastus 12. mail 2019.

Sarja keskne tegelane on igas jaos erinevaid juhtumeid uuriv patoloog dr Daniel Harrow (Ioan Gruffudd). Mõlema hooaja keskmes on ühe inimese vägivaldne surm ja selle asjaolude uurimine, mõlema hooaja lõpus selgub, et konkreetse inimese elu lõpetas dr Harrow, mis jätab vaatajatele küsimuse: kas mõrtsuka tapmine oma lähedaste elu kaitsel, olukorras kus politsei neile kaitset ei paku, on õigustatud?

## Viited
Generalissimus

**Generalissimus** on kõrgeim sõjaväeline auaste, aunimetus või ametinimetus mõnes riigis.

## [[Rootsi]]
* Karl X Gustav (1622–1660)
* Adolf Johann (1629–1689)
* Fredrik I (1676–1751)

## [[Saksa-Rooma riik]] ja [[Austria keisririik]]

* Albrecht von Wallenstein (1583–1634)
* Karl V (Lotring) (1643–1690)
* Gideon Ernst von Laudon (1717–1790)
* Karl von Österreich-Teschen (1771–1847)

## [[Venemaa]]
Ametlikult kehtestati generalissimuse aunimetus Vene tsaaririigis 1716. aastal. Selle said:
* 12. mail 1727 vürst Aleksandr Menšikov (aunimetus võeti ära 9. septembril 1727)
* 11. novembril 1740 Anton Ulrich von Braunschweig-Wolfenbüttel (aunimetus võeti ära 6. detsembril 1741)
* 28. oktoobril 1799 vürst Aleksandr Suvorov

Pärast Teist maailmasõda kehtestati 26. juunil 1945 Nõukogude Liidu kõrgeima sõjaväelise auastmena Nõukogude Liidu generalissimus. Ning 27. juunil 1945 anti see auaste Jossif Stalinile.

Ka Põhja-Korea kolm juhti on saanud generalissimuse auaste. 

## Vaata ka
* Armeedekindral
Viljo Heino

**Viljo Akseli Heino** (1. märts 1914 Iitti – 15. september 1998 Tampere) oli soome pikamaajooksja.

Ta sai 1946. aasta Euroopa meistrivõistlustel kergejõustikus Oslos 10 000 meetri jooksus kuldmedali ajaga 29.52,0.

Ta on osa võtnud Talvesõjast ja Jätkusõjast.
Leers

**Leers** on vald Põhja-Prantsusmaal Nordi departemangus Roubaix' 2. kantonis.

See on Métropole européenne de Lille'i osa.

## Viited
Toyama

**Toyama** (jaapani 富山) on linn Jaapanis, Toyama prefektuuri keskus.

2020. aasta alguses oli Toyamas 415 430 elanikku.

Linnas asub 1543. aastal ehitatud Toyama kindlus.

## Viited

## Välislingid
*Toyama koduleht
Helge Perälä

**Helge Anton Perälä** (3. juuni 1915 Vehkalahti – 13. veebruar 2010 Tampere) oli soome pikamaajooksja.

Ta sai 1946. aasta Euroopa meistrivõistlustel kergejõustikus Oslos 10 000 meetri jooksus hõbemedali ajaga 30.31,4. 1948. aasta suveolümpiamängudel Londonis oli ta üheteistkümnes.
Ogrodzieniec

**Ogrodzieniec** on linn Poolas Sileesia vojevoodkonnas Zawiercie maakonnas, Ogrodzienieci valla halduskeskus. Ogrodzieniec asub Zawierciest umbes 8 ja pool kilomeetrit kagus.

Ogrodzieniec sai linnaõigused 1409. aastal. Teise Poola jagamise tulemusel läks Ogrodzieniec 1793. aastal Preisi kuningriigi võimu alla. Alates 1807. aastast oli linn Varssavi hertsogiriigi piires. Neljas Poola jagamise tulemusel läks Ogrodzieniec 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Ogrodzieniec kaotas linnaõigused 1870. aastal, kuid sai need 1973. aastal tagasi.

## Viited
Sara Paretsky

**Sara Paretsky** (sündinud 8. juunil 1947 Iowa osariigis) on Ameerika kriminaalromaanikirjanik.

Paretsky pere kolis 1951. aastal Kansase osariiki, kus Sara mikrobioloogist isa Kansase Ülikoolis tööle asus. Paretsky lõpetas hiljem sama ülikooli politoloogia erialal. Tal on magistrikraad ärijuhtimise erialal Chicago Ülikoolist. Ta kaitses samas doktoriväitekirja "The Breakdown of Moral Philosophy in New England Before the Civil War". Tema abikaasa Courtenay Wright oli Chicago Ülikooli füüsikaprofessor, nad olid koos 1970. aastast kuni mehe surmani 2018.

Kõigi Paretsky romaanide (välja arvatud "Ghost Country" ja "Bleeding Kansas") peategelane on eradetektiiv V. I. Warshawski.

Eesti keeles on välja antud kaks Paretsky romaani: "Ainult hüvitis" (Varrak, 1997, originaal: "Indemnity Only",1982) ja "Kibe pill" (Varrak, 1997 ja Eesti Päevaleht, 2014, originaal "Bitter Medicine", 1987).

## Romaanid

* "Indemnity Only" (1982) (eesti keeles "Ainult hüvitis")
* "Deadlock" (1984)
* "Killing Orders" (1985)
* "Bitter Medicine" (1987) (eesti keeles "Kibe pill")
* "Blood Shot" (1988) (UKs pealkirjaga "Toxic Shock")
* "Burn Marks" (1990)
* "Guardian Angel" (1992)
* "Tunnel Vision" (1994)
* "Ghost Country" (1998)
* "Hard Time" (1999)
* "Total Recall" (2001)
* "Blacklist" (2003)
* "Fire Sale" (2005)
* "Bleeding Kansas" (2008)
* "Hardball" (2009)
* "Body Work" (2010)
* "Breakdown" (2012)
* "Critical Mass" (2013)
* "Brush Back" (2015)
* "Fallout" (2017)
* "Shell Game" (2018)
Wattrelos

**Wattrelos** (hollandi keeles varem *Waterlos*) on vald Põhja-Prantsusmaal Nordi departemangus Roubaix' 2. kantonis.

See asub Belgia piiril Lille'ist kirdes. See on Métropole européenne de Lille'i osa.

## Sõpruslinnad

* Eschweiler, Saksamaa
* Guarda, Portugal
* Köthen, Saksamaa
* Mohács, Ungari
* Siemianowice Śląskie, Poola

## Viited
Bruille-Saint-Amand

**Bruille-Saint-Amand** on vald Põhja-Prantsusmaal Nordi departemangus Saint-Amand-les-Eaux' kantonis.


Pilt:Bruille Saint Amand, oorlogsmonument met kerktoren op achtergrond foto2 2013-05-09 13.29.jpg|Sõjamälestusmärk ja kirik
Pilt:Bruille Sint Amand, straatzicht Rue Pasteur-Rue Henri Durre foto1 2013-05-09 13.35.jpg|Tänavavaade (Rue Pasteur-Rue Henri Durre)


## Viited
Rooma kapitaal

**Rooma kapitaal** ehk ***capitalis monumentalis*** on seriifidega majuskelkiri, mis arenes välja etruskide kaudu roomlasteni jõudnud kreeka kirja selgetest geomeetrilistest vormidest umbes 1. sajandiks ja mida kasutati enamasti raidkirjades Vana-Rooma ehitistel ning monumentidel. Kirja kasutati ka muudel materjalidel, näiteks pronksis. Keskajal ja renessansis leidis kirjastiil kasutust ka käsikirjades.

Rooma kapitaalkirja proportsioonid on inspireeritud antiikarhitektuurist ja seda iseloomustab selgus ning kerge loetavus. Kirjastiil on olnud minevikus ja on tänapäevalgi antiikvakirjade ülesehituse kunstiliseks eeskujuks. Carol Twombly loodud font Adobe Trajan on inspireeritud Traianuse samba kirjadest.

## Vaata ka
* Ruutkapitaal
* Majuskel
* Antiikva

## Viited

## Välislingid
* C. Garg. Historia of Type — The Capitalis Monumentalis. - medium.com (blogi)
* W. Beinert. CAPITALIS MONUMENTALIS. - www.typolexikon.de
Panteleimon Ponomarenko

**Panteleimon Ponomarenko** (vene keeles Пантелеймон Кондратьевич Пономаренко; 9. august (vkj 27. juuli) 1902 Šelkovski, Kubanimaa – 18. jaanuar 1984 Moskva) oli Nõukogude Liidu partei- ja riigitegelane. 

Panteleimon Ponomarenko oli pärit talupoja perekonnast. Rahvuselt oli ta ukrainlane. 1918. aastal astus ta Punaarmeesse ja võttis osa Venemaa kodusõjast. 1919. aastal asus ta Põhja-Kaukaasias tööle naftatöölisena, hiljem töötas raudteel. Alates 1922. aastast töötas ta Komsomolis. 1925. aastal astus ta Venemaa Kommunistlikku (bolševike) Parteisse. 1927. aastal lõpetas ta Krasnodaris töölisfakulteedi ja asus õppima Moskva Transpordiinseneride Instituudis, mille lõpetas 1932. aastal. 1932–1936 teenis pataljonikomandörina Punaarmees.

1936. aastal asus Ponomarenko tööle Üleliidulisse Elektrotehnika Instituuti. 1937. aastal võeti ta tööle ÜK(b)P Keskkomitee aparaati.

Panteleimon Ponomarenko oli alates 19. juunist 1938 kuni 7. märtsini 1947 Valgevene NSV Kommunistliku Partei Keskkomitee esimene sekretär. 1944–1948 oli ta ka Valgevene NSV Rahvakomissaride Nõukogu (alates 1946. aastast Ministrite Nõukogu) esimees.

Teise maailmasõja ajal juhtis Ponomarenko partisaniliikumist okupeeritud Valgevene NSV-s. Alates 1942. aasta maist oli Ülemjuhatuse Peakorteri juures asuva Partisaniliikumise Keskstaabi juht. 1943. aasta märtsis anti talle kindralleitnandi aukraad.

Ta oli NLKP Keskkomitee liige aastatel 1939–1961. Ponomarenko oli 16. oktoobrist 1952 kuni 6. märtsini 1953 NLKP KK Presiidium liige ja 6. märtsist 1953 kuni 14. veebruarini 1956 liikmekandidaat. Alates 5. maist 1948 kuni 5. märtsini 1953 oli ta ÜK(b)P KK (alates 1952. aastast NLKP KK) sekretär. Ta tegeles riigiehituse, rahanduse, kaubanduse ja transpordi probleemidega. Lisaks oli ta aastatel 1950–1953 Nõukogude Liidu varumisminister. 1953. aasta märtsist kuni 1954. aasta märtsini oli Ponomarenko Nõukogude Liidu kultuuriminister. 1954–1955 oli ta Kasahhi NSV Kommunistliku Partei esimene sekretär. Seejärel suunati ta diplomaatilisele tööle. 1955–1957 oli ta Nõukogude Liidu erakorraline ja täievoliline suursaadik Poola Rahvavabariigis, 1957–1959 Indias ja Nepalis ning 1959–1961 Hollandis. 1962–1964 oli ta Nõukogude Liidu esindaja Rahvusvahelises Aatomienergia Agentuuris. 1964–1974 oli ta õppejõud NLKP Keskkomitee juures asuvas Ühiskonnateaduste Instituudis.

## Viited
Gertrud Üppis

**Gertrud Üppis** (1945–1946 **Kalme**, 1947–1959 **Laidoner**; 7. august 1926 Narva – 11. detsember 2019) oli eesti laulja (sopran).

Lõpetas 1945. aastal Tallinna 10. Keskkooli, 1950. aastal Tallinna Muusikakooli ja 1954. aastal Tallinna Riikliku Konservatooriumi Jenny Siimoni klassi. 

Oli 1946–1975 Eesti NSV Riikliku Filharmoonia ja 1960–1967 ühtlasi ka Estonia teatri solist. Juhendas aastatel 1950–1981 taidlusringe, oli 1971–1976 Tallinna Õpetajate Maja kunstiline juht ja 1976–1981 Tallinna Pedagoogilise Kooli õpetaja. On esinenud ka kammer- ja estraadilauljana.

## Looming
### Osi
*1961 Brigitte (Pjotr Tšaikovski, "Jolanthe")
*1962 Musette (Giacomo Puccini, "Boheem")
*1962 Miia (Arne Oit, "Muhulaste imelikud juhtumised")
*1963 Frasquita (Georges Bizet, "Carmen")
*1966 Crimlette (Florimond Hervé, "Mamzelle Nitouche")
### CD
*2006 "Rahvusooper Estonia 100"

## Välislingid
*"Muusikaline tund. Õhtujuttu Gertrud Üppisega". Eesti Raadio, 31. juuli 1986
*"Odüsseuse etendused läksid Kuusalus täissaalidele". Sõnumitooja, 2. mai 2012
*Haud Tallinna Metsakalmistul
Bieruń

**Bieruń** (saksa *Berun*) on linn Poolas Sileesia vojevoodkonnas, Bieruń-Lędziny maakonna halduskeskus. Bieruń asub Katowice kesklinnast umbes 20 km lõunas.

Bieruń sai linnaõigused 1387. aastal, kuid kaotas need 1742. aastal. 1865. aastal sai Bieruń linnaõigused tagasi. 1922. aastal läks linn Saksamaa koosseisust Poola võimu alla. 1975. aastal liideti Bieruń Tychyga, kuid sai 1991. aastal iseseisva linna staatuse tagasi.

## Viited
Orzesze

**Orzesze** (saksa *Orzesche*) on linn Poolas Sileesia vojevoodkonnas Mikołówi maakonnas. Orzesze asub Mikołówist umbes 10 km läänedelas ja Katowice kesklinnast ligikaudu 23 km edelas.

Küla on esmamainitud 13. sajandil. 1922. aastal läks rahvahääletuse tulemusel Saksamaa koosseisust Poola võimu alla. Linnaõigused sai Orzesze 1962. aastal.

## Viited
53. ekspeditsioon

**53. ekspeditsioon** oli Rahvusvahelise kosmosejaama 53. alaline meeskond.

Ekspeditsioon algas 3. septembril 2017 Sojuz MS-04 lahkumisega ning lõppes 14. detsembril kui jaamast lahkus Sojuz MS-05. 

53. ekspeditsiooni ajal väljusid meeskonnaliikmed kolmel korral avakosmosesse, parandades ära Canadarm 2 robotkäe ning asendades Dextrel läbipõlenud kaitsme. 

## Meeskond

## Viited
Mielno

**Mielno** (saksa *Großmöllen* või *Groß Möllen*) on linn Poolas Lääne-Pomorze vojevoodkonnas Koszalini maakonnas, Mielno valla halduskeskus. Mielno asub Läänemere rannikul, Koszalinist 10 km loodes.

Mielno sai linnaõigused 1. jaanuaril 2017.

## Viited
Château-l'Abbaye

**Château-l'Abbaye** on vald Põhja-Prantsusmaal Nordi departemangus Saint-Amand-les-Eaux' kantonis.

## Viited
Riia Põhjamaade Gümnaasium

**Riia Põhjamaade Gümnaasium** (läti keeles *Ziemeļvalstu Ģimnāzija*) on Riias tegutsev gümnaasium. Kool asutati 1991. aastal.

Riia Põhjamaade Gümnaasium on ainus kool Lätis, mis pakub alates 2012/2013. õppeaastast gümnaasiumiõpilastele eesti keele kursust. Alates 5. klassist saab õppida teist võõrkeelt (vene või saksa keel) ja alates 10. klassist kolmanda võõrkeelena ühte põhjamaade keelt (taani, norra, soome, eesti või rootsi).

## Vaata ka
* Riia Eesti Põhikool

## Viited

## Välislingid
* Riia Põhjamaade Gümnaasiumi veebisait
Lecelles

**Lecelles** on vald Põhja-Prantsusmaal Nordi departemangus Saint-Amand-les-Eaux' kantonis.

## Galerii


Pilt:Lecelles, oorlogsmonument foto2 2013-05-09 14.51.jpg|Lecelles, sõjamälestusmärk
Pilt:Lecelles, straatzicht1 foto1 2013-05-09 14.39.jpg|Lecelles, tänavavaade
Pilt:Lecelles, straatzicht met kerktoren op de achtergrond foto1 2013-05-09 14.58.jpg|Lecelles, tänavavaade


## Viited
Łagów

**Łagów** on linn Poolas Święty Krzyżi vojevoodkonnas Kielce maakonnas, Łagówi valla halduskeskus. Łagów asub Kielcest umbes 34 km idakagus.

Łagów sai linnaõigused 1375. aastal, kuid kaotas need 1870. aastal. 1. jaanuaril 2018 sai Łagów linnaõigused tagasi.

## Viited
Flines-lès-Mortagne

**Flines-lez-Mortagne** on vald Põhja-Prantsusmaal Nordi departemangus Saint-Amand-les-Eaux' kantonis.

## Viited
Friikartulid

**Friikartulid** on toorest kartulist lõigatud risttahukad või rööptahukad, mis on seejärel fritüüris küpsetatud. Eestis on laialt levinud ka piklikud sakilised äärega friikartulid. 

Friikartuleid serveeritakse soojalt ja üldjuhul krõbedalt, ent mõnel puhul võivad friikartulid olla ka pehmed.  Friikartulid serveeritakse kas osana einest või eraldiseisva snäkina. Tihti on nad soolatud ja serveeritud koos kastmega, näiteks majoneesi või ketšupiga. Friikartulitel põhinevad ka paljud tänavatoidud, näiteks *kimchi* friikartulid või friikartulid sulanud juustu ja krõbedaks praetud peekoniga. 

Neid võidakse valmistada ka bataadist.

## Vaata ka
* *[[Fish and chips]]*

## Välislingid
*
Raismes

**Raismes** on vald Põhja-Prantsusmaal Nordi departemangus Saint-Amand-les-Eaux' kantonis.

## Tuntud inimesi

* Pierre Pruvost (1890-1967), geoloog
* Gaston Blanquart (1877–1962), flöödimängija

## Viited
Margaret Yorke

**Margaret Yorke** (30. jaanuar 1924 – 17. november 2012), kodanikunimega **Margaret Beda Nicholson** (neiuna **Larminie**), oli inglise kriminaalromaanikirjanik.

Margaret Larminie sündis Inglismaal Surreys. Lapsepõlve veetis ta Iirimaal Dublinis, pere kolis Inglismaale tagasi 1937. 

Teise maailmasõja ajal töötas ta haigla raamatukoguhoidjana, 18-aastaselt asus autojuhina tööle Naiste Kuninglikus Mereväeteenistuses (Women's Royal Naval Service). 

## Loominguline tegevus
Tema esimene romaan, "Summer Flight", ilmus 1957. aastal. 

Viie tema kriminaalromaani peategelaseks on Oxfordi õppejõust detektiiv Patrick Grant, kes armastab Shakespeare'i loomingut. 

Aastatel 1979–1980 oli ta Briti Kriminaalromaanikirjanike Assotsiatsiooni esimees. 1999. aastal võitis ta assotsiatsiooni väljaantava Teemantpistoda auhinna elutöö eest. Yorke elas kuni surmani Buckinghamshire'i krahvkonnas Long Crendonis.
Saint-Amand-les-Eaux

**Saint-Amand-les-Eaux** ([sɛ̃.ta.mɑ̃.lɛ.z‿o]; flaami: *Sint-Amands-aan-de-Skarpe*) on vald Põhja-Prantsusmaal Nordi departemangus Saint-Amand-les-Eaux' kantonis Scarpe'i jõe ääres.

Seal sündis helilooja Robert Lannoy (1915–1979).

Saint-Amandi klooster (varem Elnon või Elnone), mille asutas sinna 630. aastatel Amandus, kaotati aastal 1789.

## Sõpruslinnad

* Andernach, Saksamaa
* Irvine, Šotimaa
* Tivoli, Itaalia

## Viited
Sars-et-Rosières

**Sars-et-Rosières** on vald Põhja-Prantsusmaal Nordi departemangus Saint-Amand-les-Eaux' kantonis. Selle märkimisväärne loss *Château du Loir* ehitati 15. sajandil.

## Viited
Thun-Saint-Amand

**Thun-Saint-Amand** on vald Põhja-Prantsusmaal Nordi departemangus Saint-Amand-les-Eaux' kantonis.

## Viited
Wallers

**Wallers** on vald Põhja-Prantsusmaal Nordi departemangus Saint-Amand-les-Eaux' kantonis.

See on tuntud munakivisillutisega teelõigu Trouée d'Arenberg poolest, mis on osa Pariisi–Roubaix' jalgrattavõistlusest, mida korraldatakse iga aasta aprillis.

## Viited
Hedwigi peeker

**Hedwigi peeker** on nimetus, mida kasutatakse väikese rühma sarnase teostusega ja viimistlusega keskaegsete klaasist peekrite kohta. Nimi märgib klaaside seostamist püha Hedwigi ime legendiga.

## Kirjeldus
Hedwigi peekrid on sirgeseinalised kergelt suu suunas laieneva kujuga, õrnalt suitsupruunist või rohekast läbipaistvast klaasist, kaunistatud intaljo- ja kõrglõikes klaasi lõigatud motiividega, milleks on stiliseeritud lõvide, kotkaste, greifide või elupuumotiivide, samuti palmettide, poolkuude, karikate ja muude idamaiste või bütsantsipäraste motiividega või abstraktse geomeetrilise ornamendiga. Klaaside ülaosa on kaunistatud iseloomuliku madala küljereljeefi järgiva fasseteeringuga. Kõrgus jääb 8,3–14,6 sentimeetri vahemikku.

## Pärimus
Üks selline klaas on erinevate pärimuste kohaselt seostatud Sileesia hertsogi Henryk I Brodaty abikaasa Sileesia Hedwigiga (1174–1243), kes kanoniseeriti 1267. aastal. Selle järgi on antud nimetus *Hedwigsglas* või *Hedwigsbecher* tervele klaaside rühmale.

Püha Hedwigi legend on kirja pandud Liegnitzi hertsogi Ludwig I õukonna jaoks kirjutatud käsikirjas 1353. aastal. Pärimuse järgi pahandasid hertsogit ta jumalakartliku abikaasa askeetlikud kombed ja eriti see, et Hedwigil oli kombeks juua veini asemel vett. Otsustades naise meelt muuta haaras Henryk kord äkitselt naise käest söögilauas peekri, et kontrollida, mis selles on. Kui ta peekrist jõi, oli vesi selles imepäraselt veiniks muutunud.

Ime toimumine on omistatud erinevates traditsioonides kahele erinevale peekrile. Üks neist asub Krakowi katedraalis ja teine asus kunagi Rahvusmuuseumis Wrocławis, kuid kadus sealt 1944. aastal.

## Eksemplarid
Tervikuna säilinud Hedwigi peekreid on teada 12 ja need asuvad või on kunagi asunud kirikute varakambrites. Osi umbes 11 peekrist on leitud Euroopa arheoloogilises materjalis.

### Terved peekrid
* Briti Muuseum, London
* Rijksmuseum, Amsterdam
* Corning Museum of Glass, Corning, New York, USA
* Germanisches Nationalmuseum, Nürnberg
* Veste Coburg, Coburg
* Mindeni toomkirik, Minden
* Schloss Friedenstein Museum, Gotha
* Halberstadti toomkirik, Saksi-Anhalt
* Waweli katedraal, Krakow
* Wrocławi muuseum, Wrocław
* kaks peekrit Soeurs de Notre-Dame de Oignies' kloostrikirikus, Namur

Alates hetkest, mil Hedwigi peekrid pälvisid teadlaste tähelepanu, on nende valmistamisaeg ja -koht olnud peaaegu lakkamatute vaidluste objektiks. Valmistamiskohtadena on erinevad teooriad pakkunud islamimaid, Bütsantsi, Kesk-Euroopat, Navahrudaki Valgevenes, Sitsiiliat, Lõuna-Itaaliat ja Vahemerest ida poole jäävaid ristisõdijate riike.

## Viited

## Välislingid
* Hedwig glass. - britannica.com
* Hedwig beakers. - Corning Museum of Glass
* Hedwig glass beaker. – The British Museum. Google Arts and Culture
* Video: Hedwig beaker. - Corning Museum of Glass
Bruille-lez-Marchiennes

**Bruille-lez-Marchiennes** on vald Põhja-Prantsusmaal Nordi departemangus Sin-le-Noble'i kantonis.

## Viited
Denise Mina

**Denise Mina** (sündinud 21. augustil 1966 East Kilbride'is) on Šotimaa kriminaalromaani- ja näitekirjanik. 
Tema tuntumad teosed on *[[Tartan noir]]*'i žanri kuuluvad Garnethilli triloogia ja Glasgow' ajakirjaniku Patricia Meehani (Paddy) sari. Ta on kirjutanud ka koomiksi "Hellblazer" 13 osa.

Kahe esimese Paddy Meehani romaani alusel on valminud samanimelised BBC telefilmid ("The Field of Blood", 2011 ja "The Dead Hour", 2013), kus mängivad Jayd Johnson, Peter Capaldi ja David Morrissey.

Denise Mina isa inseneritöö tõttu kolis pere tema lapse- ja teismeeas 18 aasta jooksul 21 korda: ta on elanud muuhulgas Pariisis, Haagis, Londonis ja Bergenis. Mina lahkus koolist 16-aastaselt ning töötas baaridaami, köögiabilise, koka, lihakombinaadi töölise ja hooldushaigla töötajana. 

20. eluaastates naasis ta kooli ja lõpetas hiljem Glasgow' Ülikooli õigusteaduse alal. Otsus kirjutada kriminaalromaan ("Garnethill", 1998) sündis 1990. aastatel, mil ta kirjutas doktoritööd vaimse tervise probleemidega naisõigusrikkujatest ning õpetas Strathclyde'i Ülikoolis kriminoloogiat ja kriminaalõigust. Denise Mina elab Glasgow's.

## Teosed
### Romaanid
#### Garnethilli triloogia
* *Garnethill* (1998)
* *Exile* (2000)
* *Resolution* (2001)

#### Patricia "Paddy" Meehani sari
* *The Field of Blood* (2005)
* *The Dead Hour* (2006)
* *The Last Breath* (2007) (USAs pealkirjaga *Slip of the Knife*)

#### Alex Morrow sari
* *Still Midnight* (2009)
* *The End of the Wasp Season* (2010)
* *Gods and Beasts* (2012)
* *The Red Road* (2013)
* *Blood, Salt, Water* (2014)

#### Muud romaanid
* *Sanctum* (2003) (USAs *Deception*, 2004)
* *The Long Drop* (2017)
* *Conviction* (2019) (eesti keeles "Kinnisidee: kõik armastavad krimilugusid... kuni neist saavad peaosalised"; inglise keelest tõlkinud Piret Lemetti; kujundanud Ande Kaalep; Eesti Raamat; 2022)

### Koomiksid
* *Hellblazer*, nr 216–228 (*DC Comics*, 2006–2007)
** "Empathy is the Enemy" osad 216–222
** "The Red Right Hand" osad 223–228

### Näidendid
* *Ida Tamson* (2006)
* *A Drunk Woman Looks at the Thistle* (2007)

### Kuuldemängud
* *The Meek*, 2009
Oberbalm

**Oberbalm** on vald Šveitsis Berni kantonis Bern-Mittellandis. 2018. aasta seisuga elas seal 853 inimest. Oberbalmi pindala on 12,4 km2.
Destiny Chukunyere

**Destiny Chukunyere** (sündinud 29. augustil 2002) on Malta laulja.

Ta esindas 2015. aasta laste Eurovisiooni lauluvõistlusel Maltat lauluga "Not My Soul" ning võitis. 

2017. aastal osales ta populaarses Briti talendisaates "Britain's Got Talent". 2019. aasta Eurovisiooni lauluvõistlusel oli ta Michela Pace taustalaulja. 

Ta võitis saatesarja "X Factor Malta" 2. hooaja ning pidi esindama Maltat 2020. aasta Eurovisiooni lauluvõistlusel Rotterdamis. Kuna 2020. aasta Eurovisioon jäi koroonapandeemia tõttu ära, valiti Destiny Maltat esindama 2021. aasta Eurovisiooni lauluvõistlusel. Ta saavutas lauluga "Je me casse" 7. koha.

Ta on sündinud Maltal Birkirkaras. Ta isa on ibo päritolu nigeerlane ja ema maltalane.

## Viited
Austraalia lahtiste tennisemeistrivõistluste segapaarismängu võitjate nimekiri

Põhiartikkel: Austraalia lahtised meistrivõistlused tennises


See on nimekiri kõigist Australian Openi tenniseturniiri segapaarismängu võistluste meistritest

## Segapaarismängu finaalid

## Vaata ka
**Austraalia lahtiste tennisemeistrivõistluste muud võistlused**

*Austraalia lahtiste tennisemeistrivõistluste meeste üksikmängu võitjate nimekiri
*Austraalia lahtiste tennisemeistrivõistluste naiste üksikmängu võitjate nimekiri
*Austraalia lahtiste tennisemeistrivõistluste meeste paarismängu võitjate nimekiri
*Austraalia lahtiste tennisemeistrivõistluste naiste paarismängu võitjate nimekiri

**Suure slämmi turniiride segapaarismängu võitjate nimekirjad**
* Prantsusmaa lahtiste tennisemeistrivõistluste segapaarismängu võitjate nimekiri
* Wimbledoni tenniseturniiri segapaarismängu võitjate nimekiri
* USA lahtiste tennisemeistrivõistluste segapaarismängu võitjate nimekiri

## Välislingid
*Segapaarismängude tulemused Australian Openi kodulehel
The Right Honourable

**The Right Honourable** (**The Rt Hon.** või **Rt Hon.**) on auväärne nimestiil, mida tavaliselt rakendatakse Suurbritannias ja Rahvaste Ühenduse teatud isikutele ja kollektiivsetele organitele. Seda mõistet kasutatakse tänapäeval valdavalt stiilina, mis on seotud teatavate kõrgemate riigiametite pidamisega Suurbritannias, Kanadas ja Uus-Meremaal.

"Right" on selles kontekstis määrsõna, mis tähendab "põhjalikult" või "väga".
Randolph Bresnik

**Randolph James Bresnik** (sündinud 11. septembril 1967) on Ameerika Ühendriikide astronaut ja endine merejalaväelane.

Bresnik sai 1989. aastal Ameerika Ühendriikide merejalaväes nooremleitnandiks ning 1992. aastal sai ta mereväelenduriks. Jaanuaris 1999 asus ta õppima Ameerika Ühendriikide Õhuväe Katselendurite Kooli ning lõpetas selle sama aasta detsembris.

2004. aastal valiti Bresnik NASA astronaudiks. 2009. aastal osales Bresnik missiooni spetsialistina missioonil STS-129. 2011. aastal osales ta ESA CAVESi missioonil ning 2014. aastal juhtis ta NASA NEEMO programmi 19. missiooni. 2017. aastal oli Bresnik Rahvusvahelise kosmosejaama 52. ekspeditsiooni liige ja 53. ekspeditsiooni komandör.

## Viited
Enrico Paoli

**Enrico Paoli** (13. jaanuar 1908 Trieste – 15. detsember 2005 Itaalia) oli itaalia maletaja, problemist, malekohtunik ja maleliteraat, rahvusvaheline meister (1951), rahvusvaheline arbiiter (1964).

Paoli on kolmekordne Itaalia malemeister (1951, 1957, 1968). Itaalia võistkonna koosseisus mängis ta neljal maleolümpial (1954, 1970, 1972, 1976). 1951. aastal esindas Itaaliat MM-i tsooniturniiril Bad Pyrmontis, kus jäi viimaseks (võitis Svetozar Gligorić).

Tema eestvedamisel hakati alates 1958. aastast korraldama Reggio Emilia rahvusvahelisi turniire. FIDE-lt sai Paoli 1996. aastal varasemate malesaavutuste eest ausuurmeistri nimetuse.

2004. aastal mängis Paoli 96-aastaselt oma viimasel maleturniiril –  Saint-Vincent Openil. Järgmisel aasta detsembris ta suri.

## Välislingid
*
*Bad Pyrmonti tsooniturniir 1951. 365chess.com
IÉSEG School of Management

**IÉSEG School of Management** on Prantsusmaa äriülikool, mille linnakud asuvad Lille'is ja la Défense'is. 

Financial Timesi edetabelis oli IESEG 2019. aastal Euroopa äriülikoolide seas 33. kohal.

Õppekavadel on kolm rahvusvahelist akrediteeringut: AMBA, EQUIS ja AACSB.

## Viited


## Välislingid
* Ametlik koduleht
Andrus Kõre

**Andrus Kõre** (sündinud 26. oktoobril 1966) on eesti tippjuht ja endine riigiteenistuja. 

Ta õppis 1982–1985 Nõo Keskkooli matemaatika-füüsika klassis. Kõre on lõpetanud Tartu Ülikooli majandusteaduskonna majandusküberneetikuna ja täiendanud end Eichstadti Ülikoolis Saksamaal. Alates 2018. aastast õpib ta Eesti Maaülikooli tehnikainstituudis tehnika ja tehnoloogia erialal. Tehnikateaduste bakalaureusekraad 2023. Jätkab õpinguid Eesti Maaülikooli Metsanduse ja inseneeria instituudi Energiakasutuse eriala magistriõppes.

Ta töötas Tartu Vangla direktorina aastatel 2001–2006, enne sellele ametikohale asumist Valga Külmvagunite Depoos. Ta on töötanud ka Tartu Külmhoone tegevdirektorina ja Tartu Külmhoone Kaubanduse tegevdirektorina, AS-is Regio.

2006–2016 töötas ta Riigi Kinnisvara AS-is. 2014–2018 töötas ta Andmevaras. Alates 2018. aastast kuni augustini 2024 töötas Silikaat Grupis, Silikaat Kinnisvara AS tegevjuhina kuni detsember 2021, edasi augustini 2024 Silikaat Grupp AS projektidirektorina.

Aprillis 2025 valiti SA Elva Haigla juhatajaks. 

2013–2014 oli ta Rahvusvahelise Lionsklubide Organisatsiooni Eesti piirkonna kuberner.

Ta on "Tallinna Vangla 2025–2026. Vastasseis" (ISBN 9789949016143) kaasautor. Seoses sellega astus ta üles Kanal2 saates "Õhtu!" 3. veebruaril 2020.

## Viited

## Välislingid
*Kirjanikud Andres Kõre ja Rauno Võsaste kohtusid Vanaveski saunas Vooremaa, 9. juuli 2021
*https://www.linkedin.com/in/andrus-k%C3%B5re-55a727b1/?originalSubdomain=ee
*https://www.youtube.com/watch?v=zavxFzeNKMU
Marchiennes

**Marchiennes** on vald Põhja-Prantsusmaal Nordi departemangus Sin-le-Noble'i kantonis.

Seda on kirjeldatud ilukirjanduslikult Émile Zola romaanis "Söekaevurid".

## Viited
Pecquencourt

**Pecquencourt** on vald Põhja-Prantsusmaal Nordi departemangus Sin-le-Noble'i kantonis.

## Sõpruslinn

* Sondershausen, Saksamaa

## Viited
Sin-le-Noble

**Sin-le-Noble** (pikardi: *Sin-le-Nope*) on vald Põhja-Prantsusmaal Nordi departemangus Sin-le-Noble'i kantonis.

## Tuntud inimesi

* Pierre-Jules Boulanger (1885–1950), aitas kaasa 2CV tootmisele
* Simonne Ratel (1900–1948), kirjanaine, *[[Prix Interallié]]* 1932. aasta väljaande võitja
* Maurice Allard (1923-2004), fagotimängija

## Sõpruslinnad

* Cecina, Itaalia
* Święta Katarzyna, Poola
* Yéné, Senegal

## Viited
Mark Fišel

**Mark Fišel** (sündinud 11. veebruaril 1983 Tallinnas) on eesti informaatikateadlane. Ta on Tartu Ülikooli noorim professor ja keeletehnoloogia õppetooli juhataja. Ta sai doktorikraadi Tartu Ülikoolist ja tegi järeldoktorantuuri Zürichi Ülikoolis teaduri ja õppejõuna.

## Hariduskäik
* Doktorikraad, 2011, juhendajad Mare Koit ja Joakim Nivre. „Statistilise masintõlke optimeerimine sisendi modifitseerimise teel“, Tartu Ülikool, Matemaatika-informaatikateaduskond, Arvutiteaduse instituut.
* Magistrikraad, 2006, juhendajad Mare Koit ja Meelis Mihkla. „Eesti kõneprosoodia süntees neurovõrkude abil“, Tartu Ülikool, Matemaatika-informaatikateaduskond, Arvutiteaduse instituut, Keeletehnoloogia õppetool.

## Akadeemiline suund
Mark Fišeli peamine uurimissuund on olnud masintõlge tehisintellekti abil, eriti statistiline tõlkemeetod keeltes, kus kakskeelsete lähtekorpuste arv on piiratud või olematu. Ta on algatanud TartuNLP töögrupi ning tema juhendamisel on välja töötatud Tartu Ülikooli masintõlkemootor Neurotõlge. 

## Viited

## Välislingid
* 
* Mark Fišel Tartu Ülikool
* TartuNLP
* https://translate.ut.ee/
Somain

**Somain** on vald Põhja-Prantsusmaal Nordi departemangus Sin-le-Noble'i kantonis. Linn oli tuntud ulatusliku kaevandustööstuse poolest.

## Sõpruslinn

* Castel del Monte, Itaalia

## Tuntud inimesi

* Emmanuel Broutin (1826–1883), vehkleja

## Viited